# Índex Global d'Esclavitud

L'Índex Global d'Esclavitud (de l'anglès Global Slavery Index) és un rànquing anual de les condicions d'esclavitud dels estats de tot el món (el 2013 n = 162, el 2014 i 2016 n = 167), publicat per la Walk Free Foundation. El 2013, el primer Índex Global d'Esclavitud, ja va incloure informació sobre la prevalença, vulnerabilitat i les respostes governamentals a nivells dels estats. El 2013 el mateix índex ja es calculà sobre la base d'una mesura combinada de tres factors:
* La prevalença estimada de l'esclavitud actual per la població (utilitzant fonts de dades primàries i secundàries).
* Una mesura del matrimonis infantils.
* Una mesura del tràfic de persones dins i fora de cada estat.
El 2014 la metodologia s'actualitza de forma substancial. El 2014 l'Índex Global d'Esclavitud inclou tres punts de dades per a cada estat: estimació de la prevalença d'esclavitud actual, mesures de vulnerabilitat i una avaluació de la força de les respostes donades pel govern. L'índex va ser pioner en l'ús de les enquestes aleatòries en la mostra, representatives a nivell estatal per estimar la prevalença. Això va incloure la posada de set estudis el 2014 i altres 19 a través d'enquestes de Gallup el 2015.
L'Índex 2014 inclogué estudis de molts estats amb les seves recomanacions polítiques, incloent: Austràlia, Pakistan, Índia, Brasil, Regne Unit, Estats Units, Qatar i altres.

## Índex del 2016

El 2016, Walk Free Foundation va estimar en el seu informe que:
* Unes 45,8 milions de persones estan en alguna forma d'esclavitud moderna en 167 estats.
* Els estats amb la major prevalença estimada d'esclavitud moderna en proporció a la seva població són Corea del Nord, Uzbekistan, Cambodja, Índia i Qatar.

## Controvèrsia

Segons els investigadors Andrew Guth, Robyn Anderson, Kasey Kinnard i Hang Tran, una anàlisi dels mètodes de l'índex revela debilitats i crítiques importants i planteja preguntes sobre la seva replicabilitat i validesa. Afirmen que la publicitat donada a l'Índex està donant lloc a la utilització de les seves pobres dades no solament per a revistes de cultura popular i de prestigi i per a agències de notícies, sinó també per a publicacions acadèmiques i per alts responsables de les polítiques.

## Referències

* ↑ «Global Slavery Index». Walk Free Foundation. [Consulta: 26 agost 2015].
* ↑ «Global Slavery Index Methodology». Walk Free Foundation. Arxivat de l'original el 23 d’abril 2015. [Consulta: 26 agost 2015].
* ↑ «Government Response». globalslaveryindex.silk.co. Arxivat de l'original el 2016-03-04. [Consulta: 1r agost 2016].
* ↑ «Using Surveys to Estimate Prevalence of Modern Slavery».
* ↑ The Global Slavery Index 2016. Walk Free Foundation.
* ↑ Andrew Guth, Robyn Anderson, Kasey Kinnard and Hang Tran, Proper Methodology and Methods of Collecting and Analyzing Slavery Data: An Examination of the Global Slavery Index, in Social Inclusion (open access journal), Vol. 2, No 4 (2014), pp. 14-22, article posted on the Cogitatio website on 17 November 2014: "L'Índex Global d'Esclavitud pretén, entre altres objectius, reconèixer les formes, la mida i l'abast de l'esclavitud a tot el món, així com les fortaleses i debilitats de cada país. Una anàlisi dels mètodes de l'Índex mostra debilitats importants i crítiques i planteja preguntes sobre la seva replicabilitat i validesa" (sumari de l'article) - "La formació i l'aplicació d'una política sòlida no és possible sense dades sòlides. La metodologia i els mètodes utilitzats en l'índex són actualment inadecuats i, per tant, l'índex no es pot validar o reproduir. D'altra banda, la publicitat donada a l'Índex està donant lloc a la utilització d'aquestes dades pobres no només per les revistes de cultura popular i agències de notícies de bona reputació [...], sinó també per a publicacions acadèmiques i responsables polítics d'alt nivell, [...] que pot conduir a la formulació de polítiques inexactes i provocar danys [...]" (p. 19).

## Enllaços externs

* Índex Global d'Esclavitud - Lloc web oficial